Roger sê hy is 'n beter speler as 20 jaar gelede | Netwerk24
16 Mei 2021 06:17
Roger Federer sê hy is deesdae 'n "meer gebalanseerde speler" as voorheen, maar beskik oor die "begeerte en geestesgesteldheid" van 'n jong speler vir sy terugkeer na mededingende tennis.
Roger Federer sê hy is nou met ervaring 'n beter speler as 20 jaar gelede. Foto: Getty Images
Die 39-jarige Switser speel volgende week in slegs sy tweede toernooi sedert die Australiese Ope in 2020 wanneer hy vir die Genève Ope aanmeld.
Die wenner van 20 Grand Slam-titels, wat verlede jaar twee knieoperasies ondergaan het, sal daarna vir die eerste keer sedert 2019 in die Franse Ope verskyn.
"2021 gaan 'n opwindende jaar wees want ons kom al hoe nader daaraan om na normaliteit terug te keer, hoewel die virus sake steeds baie bemoeilik," sê Federer.
"Ek kan werklikwaar nie meer wag om wedstryde te speel nie. Ek is (nou) 'n meer gebalanseerde speler. Ek was met die verloop van tyd in staat om die besonderhede van my speelstyl aan te pas, my voetwerk en die tegnologie in my rakette stel my in staat nou beter te speel as toe ek 20 jaar oud was.
"Ek beskik oor die begeerte en geestesgesteldheid om terug te keer en soos 'n jong speler mee te ding.